[{"text_idx": "#000000", "text": "En 2021 kaj 2022, nia Esperanto-Kultur-Centro kunordigos junularan partneran projekton kadre de la programo Erasmus+. G\u0302ia titolo estos \u201cVolontulado kaj asocia dau\u0306ripov-evoluo\u201d. G\u0302i akompanos nian asocian evoluigon kaj ebligos la inters\u0302ang\u0302on de bonaj praktikoj kun niaj partneroj."}, {"text_idx": "#000001", "text": "C\u0302i tiu projekto aparte plibonigos nian akcepton de CivitServaj volontuloj. Fakte lau\u0306 nia strategia plano, nia asocio akceptos ekde 2021 du teamojn je 4 volontuloj kaj 7 el tiuj 8 volontulos kelkajn monatojn c\u0302e alilanda partnero kaj la oka venos de neeu\u0306ropa lando kaj restos jaron en Tuluzo."}, {"text_idx": "#000002", "text": "Ni traktos diversajn aspektojn, ekzemple rekrutigo, lingvakompanado, tutorado, akcepto de handikapaj volontuloj, postvolontulado..."}, {"text_idx": "#000003", "text": "Cetere la projetko traktos ankau\u0306 aliajn volontulajn kadrojn kiel la Eu\u0306ropaj Solidaraj Korpusoj kaj la malpli formalaj engag\u0302ig\u0302formoj cele al c\u0302ia plibonigo, ankau\u0306 de niaj organizoj kiuj ofte estas volontulbazitaj."}, {"text_idx": "#000004", "text": "Ankau\u0306 celatas la plibonigo de niaj kunlaboraj praktikoj kun partneroj kiuj jam spertas pri volontulakceptado au\u0306 asocia evoluigo, la disvolvigo de novaj disponigindaj iloj, la konceptigo de novaj komunaj projektoj kaj la instigo al aliaj (esperantaj au\u0306 ne) asocioj ekakcepti volontulojn."}, {"text_idx": "#000006", "text": "3 el tiuj partneroj jam akceptis niajn volontulojn kelkajn monatojn au\u0306 akceptos ekde septembro. Ni ankau\u0306 invitos iuprojektetape E@I-n (Slovakujo), GEJ-n kaj la Esperanto-Stacion (Germanujo)"}, {"text_idx": "#000007", "text": "Praktike c\u0302i tiu projekto konsistos el retkunsidoj, laborgrupoj kaj renkontig\u0302oj organizotaj en la partneraj landoj kie partoprenos po kelkaj reprezentantoj. Lau\u0306 la pandemievoluo la projekta kalendaro riskas s\u0302ang\u0302ig\u0302i sed certe unu renkontig\u0302o okazos en Tuluzo."}, {"text_idx": "#000008", "text": "EKC kunordigos la projekton, kio postulos nemalmulte da laboro kaj responsoj, tamen la sperto de nia KA1 projekto (kiu ricevis la markon je \u201cBona praktiko\u201d), la partneroj kiujn ni bone konas (ni jam laboris kune kadre de aliaj projektoj Erasmus+) kaj bug\u0302eto je 59000\u20ac devus helpi nin plenumi nian rolon fidoplene"}, {"text_idx": "#000011", "text": "Ve\u0301rifiez votre boite de re\u0301ception ou votre re\u0301pertoire d\u2019inde\u0301sirables pour confirmer votre abonnement."}, {"text_idx": "#000012", "text": "Un prive\u0301 dans la nuit\nAngla-Esperanta-hungara etvortaro pri homa vivo kaj log\u0302ado"}]